Tingvoll kirkelige fellesråd Økokommunen

På Nordmøre

**AKTSOMHETSERKLÆRING VED ARBEIDER PÅ FREDEDE ELLER VERNEVERDIGE BYGNINGER**

Ved arbeid på/ved Tingvoll kirke som er fredet ved lov eller som på annen måte er regnet som verneverdig, skal følgende aktsomhetsregler overholdes.

Hensiktsmessig brannslukningsutstyr i rikelig mengde skal være lett tilgjengelig under alt arbeid.

Røyking er ikke tillatt i og omkring bygning.

Det skal ikke brukes redskap med åpen flamme, sveising, smergling (vinkelsliper), varmluftspistol lodding eller annet verktøy som kan forårsake varmgang. Ved boring i tre og metall må dette skje med aktsomhet slik at farlig varmgang ikke oppstår. Boring i gammelt treverk og spesielt gjennom flere lag med mellomrom kan medføre brannfare hvis boret går varmt. Også ved boring i dyttestry er det fare for varmgang og den største forsiktighet må utvises. Kontroller boret ofte og kjøl det ned under boringen. Dersom boret likevel går varmt, må veggen åpnes eller slukkemiddel sprøytes inn i hullet. Slukkemidler må være tilstede under boringen. Sløve bor må ikke brukes.

Batteridriller og annet utstyr med batterier må ikke oppbevares i bygningen når ingen er tilstede. Boring eller feste av komponenter må ikke utføres i opprinnelig materiale uten særlig tillatelse fra antikvarisk myndighet eller kirkens ansvarlige person.

Undertegnede forplikter seg til å overholde aktsomhetsreglene som er listet opp ovenfor og forøvrig ta alle hensyn som er nødvendig for at bygning og anlegg ikke skal bli forringet ved skader på det bestående. Jeg forplikter meg også til å utføre arbeidet etter beskrivelsen og så hensynsfullt som mulig for at ledere og utstyr skal bli minst mulig sjenerende ut fra arkitektoniske og bevaringsmessige hensyn.

DATO\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Utførende arbeidstaker Firma

Original til oppdragsgivers representant, kopi til arbeidstakeren